Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
10 ต.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 21.20 จุด (1.25%) ปิดภาคเช้าที่ 1,718.12 จุด ด้วยมูลค่าการซื้อขาย 21,676.48 ล้านบาท
Most Positive Impact: PTT (+4.23 จุด), PTTEP (+1.57 จุด), AOT (+1.41 จุด)
Most Negative Impact: HMPRO (-0.13 จุด), JASIF (-0.05 จุด), TU (-0.05 จุด)
แนวโน้มตลาดบ่าย
ตลาดหุ้นไทยภาคเช้าปรับตัวเพิ่มขึ้นแรงหลังจากที่เมื่อวานนี้ปิดตลาดดัชนีอ่อนแรงลงมาโดยกลุ่มที่มีแรงซื้ออย่างโดดเด่น คือ กลุ่มพลังงาน (+7.83 จุด) และกลุ่มธนาคาร (+2.91 จุด) นอกจากนี้มีกลุ่มอื่นๆที่ปรับตัวเพิ่มขึ้นได้แก่ อสังหาฯ (+1.77 จุด) ขนส่ง (+1.64 จุด) และกลุ่มปิโตรฯ (+1.06 จุด) โดยในวันนี้เราไม่เห็นการปรับลดลงของกลุ่มใดเลย
SET 50 Index ปรับตัวเพิ่มขึ้น 1.40% เหนือกว่าการปรับตัวเพิ่มขึ้นของ SET Index ที่ 1.25% แสดงให้เห็นถึงการดันขึ้นในกลุ่มหุ้น Large Cap อย่างเช่น กลุ่มธนาคาร (+1.24%) และ กลุ่มพลังงาน (+2.0%) จึงประเมินได้ว่าเป็นแรงซื้อจากคำสั่งซื้อ LTF ซึ่งเกิดขึ้นหลังดัชนีหลุด 1,700 จุดเมื่อวันจันทร์ที่ 8 ต.ค.
จากวิเคราะห์สมการถดถอย ทำให้คาดว่าในปี 2561 มีโอกาสที่ LTF จะเข้ามามากถึง 7.2 หมื่นล้านบาท อย่างไรก็ตาม ม.ค.-ก.ค.61 LTF เข้ามาแล้ว 2.6 หมื่นล้านบาท (เหลืออีก 4.6 หมื่นล้านบาท) ซึ่งสูงผิดปกติจากเฉลี่ย 3 ปีที่ผ่านมาที่จะเข้ามาราว 1 หมื่นล้านบาท อาจเป็นเพราะตลาดเกิดคำสั่ง LTF ในช่วงเกิด Panic พ.ค.-มิ.ย.61 SET Index ลงหลุด 1,600 จุด
เรายังคงเชื่อว่าปลายปีดัชนีมีโอกาสไปเป้าหมายสิ้นปีที่ 1,805 จุด ด้วยแรงหนุนจากการกลับมาซื้อของต่างชาติและแรงซื้อ LTF แนะนำให้สะสมหุ้นปันผลสูง LH TISCO ผสมด้วยหุ้นเก็งงบ 3Q61 เด่น GFPT
ในช่วงหัวค่ำของวันนี้สหรัฐฯจะมีการรายงานตัวเลข PPI ประจำเดือน ก.ย. โดยตลาดคาดการณ์ไว้ที่ 2.8% YoY ส่วนในวันพรุ่งนี้ติดตามรายงานสต๊อกน้ำมันดิบของสหรัฐฯ และตัวเลข CPI สหรัฐฯประจำเดือน ก.ย. ซึ่งคาดไว้ที่ 2.4% YoY สุดท้ายในวันศุกร์จีนจะมีการรายงานดุลการค้าประจำเดือน ก.ย.
หุ้นแนะนำ TISCO GFPT LH